
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI


HOTĂRÂRE
         
Constituirea unei Comisii pentru Implementarea proiectului ,,Arta în Spațiul Public,, al Municipiului Focșani privind  remodelarea vizuală prin intervenții de expresie artistică, a unor clădiri din spațiul public al Municipiului Focșani
          Consiliul local al municipiului Focşani, judeţul Vrancea, întrunit în şedinţă ordinară;

- analizând Proiectul de hotărâre iniţiat de consilierii locali Dan Buzoi, Ciocoeaș Laura Mihaela și Tănase Neculai şi raportul de specialitate al Serviciului Corp de Control al Primarului nr. 77063/19.10.2017 privind remodelarea vizuală prin intervenții de expresie artistică, a unor clădiri din spațiul public al Municipiului Focșani;

- văzând avizul favorabil al comisiei pentru buget și administrație publică, amendamentul doamnei consilier local Ciocoeaș Laura Mihaela și procesul verbal de numărare a voturilor secret exprimate;
- în baza art. 36 alin.(1) şi (9) şi în temeiul art. 45 alin. (1) și (5) din Legea nr. 215/2001  privind administraţia publică locală, republicată în 2007, cu modificările şi completările ulterioare;  

HOTĂRĂŞTE:

Art.1. Constituirea unei Comisii pentru Implementarea proiectului ,,Arta în Spațiul Public,, al Municipiului Focșani.

          Comisia pentru Implementarea proiectului ,,Arta în Spațiul Public,, al Municipiului Focșani va avea ca scop analizarea propunerii formulate de către inițiatori, identificarea – în termen de două luni – a imobilelor care se pretează proiectului, ulterior, supunând spre aprobare în cadrul Consiliului Local al Municipiului Focșani Regulamentul de Organizare și Funcționare a Comisiei. 
           Comisia pentru Implementare a proiectului ,,Arta în Spațiul Public,, al Municipiului Focșani urmărește derularea întregului proiect.

Art.2.     Comisia va fi formată din 5 (cinci) membri, după cum urmează:
- Nedelcu Mihai – consilier local

- Lupu Cătălina – consilier local

- Ciocoeaș Laura Mihaela – consilier local

- 2 (doi) membri din cadrul Aparatului de Specialitate al Primarului, numiți prin Dispoziție de către Primarul Municipiului Focșani.

Art. 3. - Prezenta hotărâre va fi comunicată de către Serviciul administrație publică locală, agricultură, compartimentelor, birourilor, serviciilor, Direcției de Dezvoltare Servicii Publice Focșani, Poliției Locale a Municipiului Focșani și Primarului municipiului Focșani, care va asigura executarea acesteia prin Serviciul Corp de Control al Primarului - Compartiment Servicii Publice si membrii Comisiei pentru Implementarea proiectului ,,Arta în Spațiul Public,, al Municipiului Focșani.

 PREŞEDINTE DE ŞEDINŢĂ,

           Nedelcu Mihai      
                                 
    Contrasemnează,

                                                                    SECRETARUL MUNICIPIULUI 

                                                                                             FOCSANI

                                                                                   Eduard Marian Corhană 
Municipiul Focşani, 26 octombrie 2017

